Knižna premjera wosebiteho razu wotmě so minjeny kónc tydźenja w Delnim Wujězdźe. Wjace hač 130 wopytowarjow chcyše tam njewšědny podawk sobu dožiwić.
Delni Wujězd (JoS/SN). Tajke něšto Delnjowujězdźanska čitanska zyma w 20 lětach swojeho wobstaća hišće dožiwiła njeje. Na połnje wobsadźenej žurli hosćenca „Tři lipy“ nastajene stólcy njedosahachu. Burkhard Unterdörfer, syn legendarneho Delnjowujězdźanskeho hajnika a pisarja Gottfrieda Unterdörfera, předstaji dotal njewozjewjeny manuskript swojeho 1992 zemrěteho nana. Wobsahowje wjedźe „Lěto hajnika“ čitarja do druheje połojcy 1980tych lět a dawa dohlad do tehdyšeho wšědneho dnja ludźi wosrjedź hornjołužiskeje hole a hatow. Dotal stej dwě knize Gottfrieda Unterdörfera po jeho smjerći w nakładnistwje Lusatia wušłej. Najnowšu je Kinsporske nakładnistwo Via Regia wudało.
slv_Latn szl_Latn